Author: kolenova
Last saved by: User
Company: MV SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č.  ........
z  ............ 2011

k návrhu na zrušenie niektorých úloh z uznesení vlády Slovenskej republiky 

Číslo materiálu: |
Predkladateľ: | minister vnútra
Vláda
A.	zrušuje

A.1.	úlohu B.1. uznesenia vlády SR č. 401 z 9. júna 1998 - zabezpečiť realizáciu koncepcie kolektívnej ochrany obyvateľstva Slovenskej republiky ukrytím do roku 2010; k tomu každoročne uplatňovať potrebu finančných prostriedkov na Ministerstve financií SR,
A.2.	úlohu B.1. uznesenia vlády SR č. 22 z 22. januára 2000 – zabezpečiť realizáciu koncepcie individuálnej ochrany obyvateľstva SR od roku 2000 do roku 2010 z prostriedkov rozpočtovej kapitoly Ministerstva vnútra SR, 
A.3.	úlohu C.20. uznesenia vlády SR č. 234 z 15. marca 2006 pre ministra vnútra - zabezpečiť vzdelávanie príslušníkov polície a novoprijatých uchádzačov Policajného zboru SR vrátane tých, ktorí nie sú členmi Úradu boja proti korupcii, v oblasti vyšetrovania korupcie zahraničných verejných činiteľov a praktických aspektov vyšetrovania korupcie,
A.4.	uznesenie vlády SR č. 478 z 9. júla 2008 k návrhu zámeru výstavby ďalšieho rozvoja bezpečnostného systému Slovenskej republiky do roku 2010,
A.5.	uznesenie vlády SR č. 89 z 28. januára 2009 k návrhu dodatku č. 1 k Štatútu a rokovaciemu poriadku Rady vlády Slovenskej republiky pre verejnú správu,
A.6.	úlohu D.3. uznesenia vlády SR č. 107 zo 4. februára 2009 - predložiť na rokovanie vlády informáciu o stave prípravy zmluvy,
A.7.	úlohu č. 2 v mesiaci december 2010 Plánu práce Bezpečnostnej rady SR na rok 2010, schváleného uznesením vlády SR č. 929 zo 16. decembra 2009 pre podpredsedu vlády a ministra vnútra - informácia o splnení úloh Koncepcie kolektívnej ochrany obyvateľstva SR ukrytím do roku 2010,
A.8.	bod 26 - Krátkodobých štrukturálnych opatrení vlády SR, schválených uznesením vlády SR č. 591 z 8. septembra 2010 pre ministra vnútra - Transparentnejšie nakladanie s poľnohospodárskou pôdou. Vláda v dvoch etapách navrhne zrušiť poplatky za záber poľnohospodárskej pôdy. Existencia poplatkov neodôvodnene zasahuje do vlastníckych práv majiteľov pozemkov, povzbudzuje machinácie s pôdou a bráni ekonomickému rozvoju.  Opatrenie sa bude realizovať spoločne s  riešením problematiky čiernych stavieb,
A.9.	úlohu č. 5 Plánu legislatívnych úloh vlády SR na IV. štvrťrok 2010 pre ministra vnútra - návrh Zmluvy medzi SR a Rakúskou republikou o readmisii osôb,
A.10.	úlohu č. 11 Plánu legislatívnych úloh vlády SR na IV. štvrťrok 2010 pre ministra vnútra - návrh na uzatvorenie Dohody medzi vládou Slovenskej republiky a vládou Uzbeckej republiky v boji proti nedovolenému obchodovaniu s omamnými látkami, psychotropnými látkami a drogovými prekurzormi,
A.11.	úlohu č. 12 Plánu legislatívnych úloh vlády SR na IV. štvrťrok 2010 pre ministra vnútra - návrh Dohody medzi vládou Slovenskej republiky a vládou Maďarskej republiky o vojnových hroboch  a vojnových pamätných miestach,
A.12.	uznesenie vlády SR č. 848 z 8. decembra 2010 k návrhu na doplnenie personálneho zloženia Rady vlády SR pre verejnú správu.

Na vedomie:	ministri
predsedovia ostatných ústredných orgánov štátnej správy SR

___________________________________________________________________________
Uznesenie vlády SR číslo     /2011		strana